ไม่ได้มีอะไรกับแฟนมานาน หลายเดือน จึงช่วยตัวเองแล้วช่วยที่ ejaculate พบว่าน้ำอสุจิที่ออกมาช่วงแรกยังมีสีขาวขุ่นปกติ แต่พอรีดออกมากลับมีมูกสีใสๆปนเหลืองออกมาด้วยนิดๆ แต่ก็ไม่มีการปวดหน่วงอัณฑะ ปัสสาวะไม่แสบขัด ไม่มีหนองไหลออกจากปลายอวัยวะเพศ สงสัยว่าเกิดจากอะไร
สวัสดีค่ะน้ำอสุจิเป็นน้ำที่ประกอบไปด้วยเซลล์สืบพันธุ์ของเพศชาย เกิดขึ้นโดยกระบวนการภายในระบบสืบพันธุ์และถูกขับออกจากร่ายกายผ่านทางอวัยวะเพศโดยการหลั่งระหว่างการร่วมเพศ ลักษณะของน้ำอสุจิที่เป็นปกตินั้นมักมีสีขาวหรือสีเทามักจับตัวกันเป็นลิ่มทันทีภายหลังการหลั่งอสุจิ และกลายเป็นของเหลวหลังจากเวลาผ่านไป 5-40 นาทีอาการมีมูกสีใสๆปนเหลืองออกมากับน้ำอสุจิดังกล่าวมา อาจเกิดจาก การติดเชื้อของท่อปัสสาวะ อัณฑะ หรือทางเดินของน้ำอสุจิ แต่หากออกมาเล็กน้อยเพียงครั้งเดียว ไม่มีอาการอะไร หลังจากนั้น พอหลั่งแล้วลักษณะน้ำอสุจิก็เป็นปกติดีก็น่าจะยังไม่ต้องทำอะไร แต่หากมีน้ำอสุจิที่ออกมาลักษณะผิดปกติอีก ร่วมกับปวดอัณฑะ ปัสสาวะแสบขัดร่วมด้วย ควรไปพบแพทย์